دكتور،دلوقتي انا الشخص اللي حضرتك وصفته بمستذهن وانا صاحبة سؤال*كل شيء حواليا يدعوني للانتحار*لو رحت لدكتور وسمعني كلام تنميه بشريه هيتأكد ظني وهتكون النهايه مش هحاول تاني،انا عارفه ان الكلام لوحده عمره ما يجيب معايا نتيجه لأني مبصدقش ابدا،+اني برهق نفسي باتهامها بالجبن عشان منتحرتش لدلوقتي،اعمل ايه
احنا في خصومة بيننا وبين الأفاضل بتوع التنمية البشرية -وفي منهم صحابي- عشان الكلام بتاعهم :) بس هو علاج الاكتئاب بيحتاج صبر، وبيحتاج إنك متدخلش في معركة ذهنية بينك وبين المعالج لمصلحتك أنت، لأن مش كل المعالجين لهم خلفية فكرية قوية، ويكفيه إنه بيفهم في تخصصه ويعرف ازاي يساعدك. ولو أنت عارفة إن عندك داء الاستذهان ده يبقى متطاوعيش نفسك فيه، وتواضعي للخلق والخالق، وكدة كدة العلاج الدوائي هيساعد حتى لو منجحتيش في بناء العلاقة العلاجية مع المعالج. ______ الشيء بالشيء يذكر: المعالجين التقال والكبار أوي كانوا بيعالجوا المستذهنين بقطع الكلام عليهم خالص، لدرجة إن أحد كبار المحللين النفسيين بيذكر إن فضل ست شهور مع عميل مستذهن كل ما ييجي ينظّر ويستعرض يقول له: الجلسة انتهت أقابلك المرة الجية، وبيقول إن العديد من الجلسات كانت مدتها من خمس لعشر دقائق، لحد الأخ التاني ما احترم نفسه وخضع للعلاج بجد. :)